b'\n_START_ARTICLE_\nBirgir \xc3\x8dsleifur Gunnarsson\n_START_PARAGRAPH_\nBirgir \xc3\x8dsleifur Gunnarsson (f\xc3\xb8dt i Reykjav\xc3\xadk 19. juli 1936) er en tidligere islandsk advokat, politiker fra Selvst\xc3\xa6ndighedspartiet og nationalbankdirekt\xc3\xb8r. Han var borgmester i Reykjav\xc3\xadk 1972-78._NEWLINE_Birgir er s\xc3\xb8n af h\xc3\xb8jesteretsdommer Gunnar Esp\xc3\xb3l\xc3\xadn Benediktsson (f\xc3\xb8dt 30. juni 1891, d\xc3\xb8d 13. februar 1955) og husmoder J\xc3\xb3runn \xc3\x8dsleifsd\xc3\xb3ttir (f\xc3\xb8dt 2. oktober 1910). Birgir tog studentereksamen (st\xc3\xbadentspr\xc3\xb3f) fra Menntask\xc3\xb3linn \xc3\xad Reykjav\xc3\xadk i 1955 og juridisk embedseksamen fra H\xc3\xa1sk\xc3\xb3li \xc3\x8dslands 1961._NEWLINE_Han var formand for Samband ungra sj\xc3\xa1lfst\xc3\xa6\xc3\xb0ismanna (Selvst\xc3\xa6ndighedspartiets Ungdom) 1961\xe2\x80\x9363 og drev egen advokatvirksomhed i Reykjav\xc3\xadk 1963\xe2\x80\x9372. Han var borgmester i Reykjav\xc3\xadk fra december 1972 til maj 1978, derefter arbejdede han med forskellige politiske hverv for kommunen indtil december 1979. Fra 8. juli 1987 til 28. September 1988 sad han som undervisningsminister i \xc3\x9eorsteinn P\xc3\xa1lssons regering._NEWLINE_Birgir var direkt\xc3\xb8r for landets nationalbank, Se\xc3\xb0labanki \xc3\x8dslands, fra 1991 til 2005.'